નવી દિલ્હી: જેએનયુમાં કન્હૈયા કુમારના પ્રકરણમાં દેશદ્રોહનો કેસ દાખલ થયા બાદ કેન્દ્ર સરકાર હવે દેશદ્રોહના કાનૂનની જોગવાઈમાં ફેરફાર કરવા વિચારણા કરી રહી છે. બ્રિટિશ સમયના આ કાનૂનમાં ફેરફાર માટે કાયદાપંચે ઉપસમૂહની રચના કરી છે. આ કાયદામાં ધર્મના આધારે સમાજને વહેંચવાની કોશિશ કરનારાઓ સામે સખત કાર્યવાહીની જોગવાઈ થઈ શકે છે. આ મુદ્દા પર નેશનલ લીગલ રિફોર્મ કમિટી પણ વિચારણા કરી રહી છે. આ ઉપરાંત આત્મહત્યા અને માર્ગ અકસ્માત સંબંધી કાનૂનમાં પણ ફેરફાર કરવાનો નિર્ણય લેવામાં આવ્યો છે.